O **Άνταμ Νόα Λεβίν** (*Adam Noah Levine*, γεννημένος στις 18 Μαρτίου 1979) είναι Αμερικανός τραγουδιστής και συνθέτης. Είναι ο κύριος τραγουδιστής του pop rock συγκροτήματος Maroon 5.

Γεννήθηκε και μεγάλωσε στο Λος Άντζελες της Καλιφόρνια, όπου και ξεκίνησε την μουσική σταδιοδρομία του το 1994, όταν συν-ίδρυσε το συγκρότημα Kara's Flowers, στο οποίο ήταν ο κύριος τραγουδιστής και κιθαρίστας. Η μπάντα διαλύθηκε μετά το μοναδικό τους άλμπουμ, *The Fourth World* (κυκλοφόρησε το 1997). Το 2001, η ομάδα αναδιαμορφώθηκε – με τον κιθαρίστα James Valentine να μπαίνει στο σχήμα – και άρχισε ένα νέο μουσικό κεφάλαιο, αλλάζοντας το όνομά τους σε Maroon 5. Το 2002, το συγκρότημα κυκλοφόρησε το πρώτο τους άλμπουμ, *Songs About Jane*, το οποίο έγινε  πολυπλατινένιο στις ΗΠΑ. Από τότε, έχουν κυκλοφορήσει πέντε άλμπουμ: *It Won't Be Soon Before Long*(2007), *Hands All Over* (2010), *Overexposed* (2012), *V*(2014) και *Red Pill Blues* (2017). Ως μέλος των Maroon 5, ο Levine έχει λάβει τρία Βραβεία Grammy, δύο Billboard Music Awards, δύο American Music Awards, ένα MTV Video Music Award και ένα World Music Award. 

Από το 2011, ο Λιβάιν έχει δουλέψει ως προπονητής στο σόου ταλέντων του NBC *The Voice*. Οι νικητές από την πρώτη, πέμπτη και ένατη σεζόν ήταν από την ομάδα του. Το 2012, έκανε το ντεμπούτο ως ηθοποιός με ένα επαναλαμβανόμενο χαρακτήρα στη δεύτερη σεζόν της τηλεοπτικής σειράς American Horror Story στο κανάλι FX. Επίσης, πρωταγωνίστησε στην ταινία *Begin Again.* Ως επιχειρηματίας, ο Λιβάιν κυκλοφόρησε τη δική του επώνυμη σειρά αρωμάτων το 2013. Την ίδια χρονιά, συνεργάστηκε με το K-Mart και ShopYourWay.com για να διαφημίσει την δική του ανδρική συλλογή. Επίσης έχει μια δισκογραφική εταιρεία τη "222 Records". Το 2013, *Το Hollywood Reporter* ανέφερε ότι «πηγές εξοικειωμένες με  πολλές επιχειρηματικές συναλλαγές του» εκτιμούσαν ότι ο Λιβάιν κέρδισε περισσότερα από $35 εκατ. ευρώ αυτό το έτος.

Πρώτα χρόνια
------------

O Αdam Noah Levine γεννήθηκε στο Λος Άντζελες στις 18 Μαρτίου, 1979 παιδί του Fredric Levine, ιδρυτή της αλυσίδας καταστημάτων λιανικής πώλησης Fredric M. και της Patsy (το γένος Νώε) Levine,μίας σύμβουλου ομολογιών. Έχει έναν αδερφό, τον Michael, δύο ετεροθαλή αδέλφια το Sam και τη Liza Levine και μία θετή αδελφή τη Julia Bartolf Milne.O πατέρας και ο παππούς του Levine ήταν και οι δύο Εβραίοι, ενώ η γιαγιά του ήταν προτεστάντισσα. Ο Levine θεωρεί τον εαυτό του Εβραίο, αν και σύμφωνα με μια συνέντευξη του στο The Jewish Chronicle, *απέρριψε την επίσημη θρησκευτική πρακτική για ένα πιο γενικευμένο, πνευματικό τρόπο ζωής*.  Ο Levine είναι ανιψιός του δημοσιογράφου και συγγραφέα Timothy Noah, του τηλεοπτικού παραγωγού και συγγραφέα,Peter Noah, και της οικονομολόγου Jordan Levine.

Οι γονείς του χώρισαν όταν ήταν επτά. Μεγαλώνοντας,ο Levine περνούσε τις εργάσιμες ημέρες με την μητέρα του και τα σαββατοκύριακα με τον πατέρα του. Yποβλήθηκε σε θεραπεία εξαιτίας του διαζύγιου των γονιών του, αλλά το χαρακτήρισε "χάσιμο χρόνου", εξηγώντας ότι οι γονείς του δεν θα μπορούσαν "να αποδεχθούν το γεγονός ότι ίσως ήμουν εντάξει  με αυτό. Έκλαιγα,κλωτσούσα , φώναζα και είπα, "Γιατί;" και όλα τα πράγματα που κάνεις όταν το ανακαλύπτεις. Λίγες μέρες αργότερα, ήμουν μια χαρά, αλλά εγώ έπρεπε έτσι και αλλιώς να πάω για θεραπεία."

O Levine περιγράφει την οικογένειά του ως "πολύ μουσική" και δίνει τα εύσημα στη μητέρα του  "τοποθετώντας τον αρχικά στο μονοπάτι". Επίσης έχει τα ίδια είδωλα με την μητέρα του το Simon & Garfunkel, Fleetwood Mac, και τους  Beattles  για να διαμορφώσει το μουσικό ύφος του, αποκαλώντας τους "ένα τεράστιο μέρος της ανατροφής μου". Ο Levine πήγε στο Brentwood School, όπου συναντήθηκε με τον Jesse Carmichael και Mickey Madden, τα μελλοντικά μέλη του συγκροτήματος. Πήρε μαζί του τα μουσικά ενδιαφέροντα στο λύκειο, όπου ισχυρίζεται ότι ήταν «λίγο επαναστάτης. Δεν ήθελα να κάνω τα πράγματα που με δίδασκαν ...η  μουσική κατανάλωνε κάθε μου σκέψη».

Ο Levine έκανε χρήση παραισθησιογόνων ναρκωτικών στην εφηβεία. Σε μια συνέντευξη στο *Q*, είπε ότι η χρήση μανιταριών (ναρκωτικό) «πραγματικά με ανάγκασε να  κοιτάξω τον εαυτό μου», αλλά πρόσθεσε ότι δεν είχε ποτέ εθισμό στα ναρκωτικά. Στη εκπομπή  *Jimmy Kimmel Live!*, δήλωσε ότι σταμάτησε να κάνει χρήση  συνταγογραφούμενων φαρμάκων  μετά την πρώτη του εμπειρία με το φάρμακο Ambien, το οποίο τον άφησε αναίσθητο για μια ώρα.

Kara's Flowers
--------------

Το Σεπτέμβριο του 1994, ο Levine, μαζί με το Mickey Madden, Jesse Carmichael,και το Ryan Dusick,έναν άλλο μαθητή από το λύκειο του Brentwood, σχημάτισαν το συγκρότημα Kara's band. Η μπάντα έκανε την πρώτη συναυλία της στο Whisky a Go Go, ένα νυχτερινό κέντρο διασκέδασης στο Δυτικό Χόλιγουντ, Καλιφόρνια, με το Levine στα φωνητικά και την κιθάρα. Το 1997, η μπάντα ανακαλύφθηκε, ενώ έπαιζαν σε ένα πάρτι σε μία παραλία στο Μαλιμπού από τον ανεξάρτητο παραγωγό Tommy Allen.Ο Allen, μαζί με τον συνεργάτη του Τζον DeNicola,έβαλαν το συγκρότημα να ηχογραφήσει ένα άλμπουμ 11 κομματιών.Επωφελούμενοι από μια σειρά παρουσίας βιομηχανιών θεάματος  στο Λος Άντζελες,υπέγραψαν στη Reprise Records μέσω του παραγωγού Rob Cavallo. Τον αύγουστο του 1997, το συγκρότημα κυκλοφόρησε το πρώτο τους άλμπουμ, με τίτλο *Το Τέταρτο Κόσμο (The Fourth World)*. Τον ίδιο χρόνο, το συγκρότημα εμφανίστηκε σε ένα επεισόδιο της δραματικής σειράς *Χτυποκάρδια στο Μπέβερλι Χιλς*. Μετά την αποφοίτησή τους, το συγκρότημα περιόδευσε σε συνδυασμό με το ντεμπούτο τους. Παρά τις υψηλές προσδοκίες, το album είχε μικρή επιτυχία, πουλώντας περίπου 5.000 αντίγραφα, και το μόνο single, "Σαπούνι Disco (Soap Disco)", απέτυχε εμπορικώς.Οδηγώντας τελικά,στην αποχώρηση του Cavallo από το σχήμα.Η Reprise αποφάσισε να λύσει τη συνεργασία με το συγκρότημα. Απογοητευμένοι με τα αποτελέσματα τους άλμπουμ, η μπάντα διαλύθηκε. Αργότερα, ο Levine θα μιλούσε για την εμπειρία: "Το Kara's Flowers  αιωρούνταν στον τοίχο κάτω από τα ραβδιά.Έκανε μία γρήγορη ηχογράφηση και το κυκλοφόρησε.Χωρίς βάση περιοδείας,χωρίς τίποτα. Απλά προσπαθώντας να το κάνει σωστά από την αρχή και απέτυχε ".

Αναφορές
--------

1. ↑  Εθνική Βιβλιοθήκη της Γερμανίας: «Adam Levine». (Γερμανικά, Αγγλικά) *Gemeinsame Normdatei*. Ανακτήθηκε στις 27  Απριλίου 2014.
2. ↑  «Encyclopædia Britannica» (Αγγλικά) biography/Adam-Levine. Ανακτήθηκε στις 9  Οκτωβρίου 2017.
3. ↑  *Nederlandse Top 40*. adam-levine. Ανακτήθηκε στις 9  Οκτωβρίου 2017.
4. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 25  Ιουνίου 2015.
5. ↑  Ανακτήθηκε στις 11  Δεκεμβρίου 2020.
6. ↑  *Τσεχική Εθνική Βάση Δεδομένων Καθιερωμένων Όρων*. xx0201506. Ανακτήθηκε στις 26  Ιουνίου 2023.
7. ↑  Ανακτήθηκε στις 6  Ιουνίου 2021.
8. ↑  Rose, Lacey (March 6, 2013). «Inside Adam Levine's $35 Million-Plus a Year Empire». *The Hollywood Reporter*. Αρχειοθετήθηκε από το πρωτότυπο στις 2014-11-23.. Ανακτήθηκε στις March 16, 2013.
9. ↑  «California, Birth Index, 1905-1995». *FamilySearch*. Ανακτήθηκε στις 24 Φεβρουαρίου 2014.
10. ↑  Naoreen, Nuzhat (March 22, 2013). «Monitor». *Entertainment Weekly*. Αρχειοθετήθηκε από το πρωτότυπο στις 2014-10-06.. Ανακτήθηκε στις January 3, 2014.
11. ↑  Patterson, Sylvia (August 26, 2007). «Maroon 5: They will be loved». London: *The Daily Telegraph*.. Ανακτήθηκε στις January 2, 2013.
12. ↑  Botnar, Katy (2 Νοεμβρίου 2017). «Maroon Five frontman Adam Levine and his adorable family». *bodyheightweight.com*. Αρχειοθετήθηκε από το πρωτότυπο στις 7 Νοεμβρίου 2017. Ανακτήθηκε στις 8 Μαρτίου 2013.
13. ↑  Bloom, Nate (1 Φεβρουαρίου 2011). «Happy Valentine's Day Music!». InterfaithFamily.com. Ανακτήθηκε στις 4 Δεκεμβρίου 2013.
14. ↑  «Adam Levine on Twitter». *Twitter*.
15. ↑  Noah, Timothy (20 Ιανουαρίου 2009). «Inaugorophobia, Part 2». *Slate*. Ανακτήθηκε στις 1 Μαρτίου 2014.
16. ↑  *Maroon 5: Shooting for the Stars* – μέσω Google Books.
17. ↑  «InterWebz».
18. ↑  Lester, Paul (11 Φεβρουαρίου 2011). «Interview: Adam Levine». Αρχειοθετήθηκε από το πρωτότυπο στις 13 Σεπτεμβρίου 2012. Ανακτήθηκε στις 5 Σεπτεμβρίου 2011.
19. ↑  Borresen, Kelsey (April 2, 2012). «Adam Levine Talks Marriage Doubts, Divorce in Nylon Guys».. Ανακτήθηκε στις April 7, 2013.
20. ↑  «Piers Morgan Tonight Transcript». CNN. August 13, 2011.. Ανακτήθηκε στις March 1, 2014.
21. ↑  «Adam Levine recalls wasted therapy». *The Belfast Telegraph*. 2 Ιουλίου 2012. Ανακτήθηκε στις 7 Απριλίου 2013.
22. ↑  «Maroon 5's Adam Levine opens up about 'beneficial' magic mushroom experience». *NME*. 4 Ιουλίου 2012. Ανακτήθηκε στις 30 Δεκεμβρίου 2013.
23. ↑  «Adam Levine on Jimmy Kimmel Live PART 2». *Jimmy Kimmel Live!*. 18 Μαΐου 2013. Ανακτήθηκε στις 3 Μαρτίου 2014.
24. ↑  «Adam Levine Before Maroon 5: What Was His First Band Called?». Wetpaint. Ανακτήθηκε στις 23 Οκτωβρίου 2015.
25. ↑  Kimpel, Dan (2006). *How they made it: true stories of how music's biggest stars went from start to stardom!*. Milwaukee: Hal Leonard Corporation. σελ. 87. ISBN 0-634-07642-6.
26. ↑  Thompson, Stephen (29 Μαρτίου 2002). «Kara's Flowers – The Fourth World». *The A.V. Club*. Ανακτήθηκε στις 7 Απριλίου 2013.
27. ↑  Appleford, Steve (October 20, 2010). «How Maroon 5 found the courage to let its heart show». *Los Angeles Times*.. Ανακτήθηκε στις April 7, 2013.
28. ↑  Bouwman, Kimbel (13 Απριλίου 2004). «Interview with BEN BERKMAN, A&R at Octone Records for Maroon 5 (US plat)». HitQuarters. Αρχειοθετήθηκε από το πρωτότυπο στις 3 Ιουλίου 2019. Ανακτήθηκε στις 30 Μαρτίου 2013.
29. 1 2  «"Adam Levine recalls wasted therapy"».
30. ↑  «Maroon 5's Adam Levine opens up about 'beneficial' magic mushroom experience - NME» (στα αγγλικά). *NME*. 2012-07-04.. Ανακτήθηκε στις 2018-05-24.
31. ↑  «YouTube». *www.youtube.com*. Ανακτήθηκε στις 24 Μαΐου 2018.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 76062801
* **Europeana**: agent/base/68455
* LCCN: no2006013632
* ISNI: 0000 0001 1448 3988
* GND: 13543520X
* SUDOC: 226676285
* BNF: cb16608655w (data)
* BIBSYS: 10003034
* MusicBrainz: a1421d73-1a21-484b-97ad-77c9a5676daf
* NLA: 61458404
* NKC: xx0201506
* BNE: XX5815715

 |

 |